

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADONAČELNIK**

# Klasa:320-01/16-01/10

**Urbroj: 2214/01-02-16-1**

**Pregrada, 30.03.2016.**

Na temelju članka 6. Programa potpora poljoprivredi na području Grada Pregrade za 2016. godinu („Službeni glasnik Krapinsko – zagorske županije“ br. 29/15), Gradonačelnik Grada Pregrade

Objavljuje

**JAVNI POZIV**

za podnošenje zahtjeva za dodjelu nepovratnih financijskih sredstava za mjeru Programa potpora poljoprivredi na području Grada Pregrade za 2016. godinu

**1)PREDMET JAVNOG POZIVA**

Predmet javnog poziva je dodjela nepovratnih financijskih sredstava iz Proračuna Grada Pregrade za provedbu Programa potpora poljoprivredi na području Grada Pregrade za 2016. godinu (u nastavku Program potpora), s ciljem unapređenja poljoprivrede na području Grada Pregrade.

**2)KORISNICI SREDSTAVA**

Korisnici sredstava su poljoprivredna gospodarstva upisana u Upisnik poljoprivrednih gospodarstva, koja imaju sjedište odnosno prebivalište i čija se proizvodnja odvija na području Grada Pregrade. Poljoprivredna gospodarstva obuhvaćaju slijedeće subjekte u poljoprivrednoj proizvodnji: obiteljska poljoprivredna gospodarstva, obrti, trgovačka društva i zadruge registrirane za obavljanje poljoprivredne djelatnosti.

**3) MJERA POTPORE**

Nepovratna financijska sredstva, sukladno Programu potpora, dodjeljuju se za

subvencioniranje umjetnog osjemenjivanja krava plotkinja i krmača u iznosu od 30% od ukupne cijene.

Jedan korisnik može ostvariti potporu u iznosi do 3.000,00 kuna godišnje.

**4) POTREBITA DOKUMENTACIJA**

Podnositelj zahtjeva za dodjelu nepovratnih financijskih sredstava temeljem Programa potpore obvezno dostavlja slijedeću dokumentaciju:

* ispunjen obrazac zahtjeva - dostupan na web stranici Grada Pregrade ([www.pregrada.hr](http://www.pregrada.hr))
* preslika rješenja o upisu u Upisnik PG-a
* preslika važeće osobne iskaznice
* preslika žiro računa na koji će se potpora isplatiti
* dokumentirani izdaci za koje se traži potpora: preslika potvrde veterinarske stanice koja je obavila uslugu ili preslika računa koji moraju glasiti na podnositelja zahtjeva ili člana PG. Prihvatljivi su samo izdaci za razdoblje od 1. siječnja do 15. prosinca 2016. godine
* dokaz o upisu u jedinstveni registar domaćih životinja (preslika kartice)
* Izjava o statusu podnositelja u Registru poreznih obveznika – Obrazac – Izj. 1
* Izjava o korištenim potporama male vrijednosti – Obrazac – Izj.2.

Po potrebi, Upravni odjel za financije i gospodarstvo, može zatražiti dodatnu dokumentaciju i obrazloženje.

**5) ODLUKA O DODJELI SREDSTAVA**

Dopuštenost potpore sukladno Programu potpora ocjenjuje Povjerenstvo koje osniva Gradonačelnik Grada Pregrade.

Na prijedlog povjerenstva, sa korisnicima potpore koji udovoljavaju uvjetima Programa potpora, Gradonačelnik Grada Pregrade donosi Odluku o dodjeli sredstava.

**6) NAČIN I ROK ZA PODNOŠENJE ZAHTJEVA**

Program potpora poljoprivredi na području Grada Pregrade za 2016. godinu te obrazac zahtjeva nalaze se na web stranici Grada Pregrade ([www.pregrada.hr](http://www.pregrada.hr))

Zahtjevi se podnose u zatvorenim kuvertama neposredno u pisarnici Grada Pregrade ili preporučenom pošiljkom na adresu:

**GRAD PREGRADA**

**Upravni odjel za financije i gospodarstvo Grada Pregrade**

**Josipa Karla Tuškana br. 2**

**49218 PREGRADA**

**s naznakom „Program potpora poljoprivredi – NE OTVARATI“.**

Rok za podnošenje zahtjeva je do iskorištenja osiguranih sredstava u Proračunu Grada Pregrade, a najkasnije do **15. prosinca 2016. godine.**

Zahtjevi se rješavaju prema redoslijedu zaprimanja. Nepotpuni zahtjevi neće se razmatrati.

**GRADONAČELNIK**

**Marko Vešligaj, dipl.oec.**